Source: http://docplayer.fi/3292179-Verkkovaikuttamista-2010-luvulla.html
Timestamp: 2018-03-21 17:11:03+00:00
Document Index: 16116527

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Verkkovaikuttamista 2010-luvulla - PDF
Download "Verkkovaikuttamista 2010-luvulla"
1 1/2011 Verkkovaikuttamista 2010-luvulla Selvitys verkossa pääosin tai kokonaan tapahtuvan yhdistystoiminnan mahdollistamisesta Leo Stranius ja Lasse Laaksonen
3 1/2011 Verkkovaikuttamista 2010-luvulla Selvitys verkossa pääosin tai kokonaan tapahtuvan yhdistystoiminnan mahdollistamisesta Leo Stranius ja Lasse Laaksonen
5 Julkaisun nimi Tekijä Oikeusministeriön julkaisu Verkkovaikuttamista 2010-luvulla Selvitys verkossa pääosin tai kokonaan tapahtuvan yhdistystoiminnan mahdollistamisesta Leo Stranius ja Lasse Laaksonen Selvityksiä ja ohjeita Sarjanumero 1/2011 OSKARI numero OM 3/52/2010 ISSN-L ISSN (nid.) ISSN (PDF) ISBN (nid.) ISBN (PDF) Asia- ja avainsanat Tiivistelmä yhdistykset, poliittinen osallistuminen, internet, uusmedia Kansalaistoiminnan perinteisten vaikuttamistapojen rinnalle on viimeisen kymmenen vuoden aikana noussut yhä enemmän epämuodollista, usein verkon kautta tapahtuvaa toimintaa. Tässä selvityksessä tarkastellaan verkkovaikuttamisen tilaa ja erityispiirteitä sekä sen edistämisen haasteita ja mahdollisuuksia. Lisäksi selvityksessä arvioidaan, että verkossa organisoituvaa kansalaistoimintaa voidaan parhaiten tukea mahdollistamalla sille samat toimintaedellytykset kuin perinteisille yhdistyksille. Verkkovaikuttamiseen liittyy useita haasteita. Näitä ovat esimerkiksi teknisen osaamisen ja resurssien puuttuminen, julkisten verkkopalveluiden ja viranomaistoiminnan heikkous, anonyymiys ja moderointi sekä yksityisyyden suoja. Edelleen kansalaistoimintaa verkossa rasittaa sähköisen tunnistamisen vaikeus ja rekisteröityminen, toiminnan rahoitukseen ja rahankeräykseen liittyvät haasteet, tiedon avoimuuden puutteellisuus sekä erilaiset oikeudelliset riskit yhdistysten käyttäessä verkkoa oman toiminnan organisoimiseksi. Verkkovaikuttamiseen liittyy myös useita mahdollisuuksia. Se on halpaa, nopeaa ja monien ulottuvilla. Lisäksi se on ajasta ja paikasta riippumatonta sekä parhaimmillaan yhteisöllisyyttä voimistavaa. Selvityksen perusteella kokonaan verkossa toimivan rekisteröidyn yhdistyksen mahdollistaminen edellyttäisi vain pieniä muutoksia yhdistyslakiin. Lisäksi tiedon saantia yhdistysrekisteristeristä tulisi helpottaa ja harkita kevytrekisteröinnin mahdollisuutta epämuodolliselle kansalaistoiminnalle. Samoin olisi tarpeen harkita yhdistysten rahankeräysten ehtoja muutettavaksi nykyistä vaivattomammaksi. Verkkovaikuttamista voitaisiin tukea myös mahdollistamalla kaikille pääsy julkisiin asiakirjoihin ja tietoihin.
6 Publikationens titel Författare Justitieministeriets publikation Deltagande på webben på 2010-talet En utredning om förutsättningarna för föreningsverksamhet som organiseras i huvudsak eller helt och hållet på webben Leo Stranius och Lasse Laaksonen Utredningar och anvisningar Serienummer 1/2011 OSKARI nummer OM 3/52/2010 ISSN-L ISSN (häft.) ISSN (PDF) ISBN (häft.) ISBN (PDF) Sak- och nyckelord Referat föreningar, politiskt deltagande, Internet, nya media Vid sidan om de traditionella formerna att delta har det under det senaste årtiondet uppstått alltmer informell medborgarverksamhet som ofta sker på webben. I denna utredning betraktas webbdeltagandets tillstånd och särdrag samt de utmaningar och möjligheter som anknyter till främjandet av det. Dessutom bedöms det i utredningen att det bästa sättet att stöda medborgarverksamhet som organiseras på webben är att skapa samma verksamhetsförutsättningar för den som för de traditionella föreningarna. Det finns många utmaningar i anslutning till deltagande på webben. Dessa är till exempel brist på teknisk sakkunskap och resurser, bristerna i de offentliga webbtjänsterna och myndighetsverksamheten, anonymitet och moderering samt integritetsskydd. Medborgarverksamheten på webben är problematisk också på grund av svårigheter med elektronisk identifiering och registrering, utmaningar i anslutning till finansiering av verksamheten och penningsinsamlingar, brister i informationens öppenhet samt olika rättsliga risker som uppstår när föreningar använder webben för att organisera sin verksamhet. Det finns även många styrkor i anslutning till deltagande på webben. Det är förmånligt, snabbt och tillgängligt för många. Därtill är det oberoende av tid och plats, och i bästa fall kan det stärka social gemenskap. Enligt utredningen krävs det endast små ändringar i föreningslagen för att göra föreningsverksamhet som sker helt och hållet på webben möjlig. Dessutom ska medborgarnas möjligheter att få uppgifter ur föreningsregistret förbättras, vartill man bör överväga om möjlighet för en lättare form av registrering ska erbjudas inom den informella medborgarverksamheten. Det är också behövligt att överväga om villkoren för föreningarnas penningsinsamlingar skulle kunna förenklas. Deltagandet på webben kan också stödas genom att ge tillgång till offentliga handlingar och uppgifter för alla.
7 Sisällys 1. Johdanto Kansalaistoiminnan muutos Verkkovoimaa Kansalaistoiminnan murros Kuusi teesiä tämän päivän kansalaistoiminnasta Verkko-osallistumisen esimerkkejä Facebookin tykkään -aktivismi Ikkuna Suomen Luontoon -foorumi Maahanmuuttokriittinen Hommaforum Piraattipuolue Tarhauskielto-kampanja Ydinvoima-aktivismia uusin ja vanhoin keinoin Kansainvälisiä esimerkkejä Verkko-osallistumisen haasteita ja mahdollisuuksia Haasteita Mahdollisuuksia Yhdistyslain tarkastelu Yhdistyksen perustaminen ja muutokset verkossa Yhdistystieto verkossa Yhdistyksen päätösvallan käyttäminen verkossa Kokousvirheiden vaikutus verkkoympäristössä Yhdistyksen hallinto verkossa Kansainväliset havainnot Yhdistyksen toiminta kokonaan verkossa? Yhdistyksen verkkotoiminnan edistämisen vaikutukset Johtopäätökset ja suositukset Selvityksessä käytetty aineisto Kirjallinen ja verkkomateriaali Haastatteluaineisto ja seminaarimateriaalit...56
9 9 1. Johdanto Tämän selvityksen tarkoituksena on kartoittaa järjestöjen ja järjestötoimintaan osallistuvien kansalaisten tarpeiden ja toimintamallien muutoksia internet-ympäristössä sekä arvioida keinoja, joilla verkko-osallistumista yhdistystoimintaan voitaisiin tukea ja parantaa. Lisäksi selvityksen tavoitteena on kartoittaa sitä, miten yhdistyslakia tulisi jatkossa kehittää tunnistamaan paremmin järjestö- ja kansalaistoiminnan muutoksia sekä mahdollistamaan paremmin myös pääasiassa verkossa tapahtuva yhdistystoiminta. Selvitys ei ole luonteeltaan kattava tutkimus aihepiiriin, vaan kyse on paremminkin asiantuntija-arvioihin perustuvasta muistio, jonka tarkoituksena on toimia pohjana myöhemmälle keskustelulle sekä selvitys- ja lainsäädäntötyölle. Valtioneuvoston periaatepäätös demokratian edistämisestä Suomessa 1 linjaa seuraavaa: Yhteiskunnallisia liikkeitä ja omaehtoista kansalaistoimintaa on rohkaistava yhteiskunnalliseen vaikuttamiseen. Rekisteröitynyttä kansalaistoimintaa ei tule perusteettomasti suosia suhteessa rekisteröimättömään yhdistys- ja kansalaistoimintaan. Osana kohdassa 9 2 mainittua selvitystä arvioidaan, millä tavoin epämuodollisen kansalaistoiminnan arjen toimintaedellytyksiä on mahdollista vahvistaa. Lisäksi tulee selvittää millä tavoin yhdistyslakia olisi mahdollista kehittää tunnistamaan myös verkossa pääosin tai kokonaan organisoituvan yhdistys- ja kansalaistoiminta. Tällä selvityksellä pyritään osaltaan edistämään periaatepäätöksen toteutumista. Selvityksessä esitellään muutamia esimerkkejä sähköisestä ja epämuodollisesta verkkoosallistumisesta (luku 3) sekä pohditaan näiden tuomia haasteita ja mahdollisuuksia (luku 4) kansalaistoiminnan näkökulmasta. Tämän pohjalta tarkastellaan yhdistyslain muutostarpeita (luku 5). Lopuksi tehdään konkreettisia suosituksia tunnistetuista muutostarpeista (luku 6). Selvityksen tavoitteena on vastata seuraaviin kysymyksiin: - Miten kansalaistoiminta on muuttunut ja miten sitä voidaan tukea verkkoympäristössä? - Miten verkko-osallistumista nykyään toteutetaan eri ympäristöissä? - Minkälaisen toimintaympäristön nykyinen yhdistyslaki mahdollistaa? - Miten yhdistyslakia tulisi muuttaa huomioimaan paremmin kansalaistoiminnan muutokset? Yllä oleviin kysymyksiin pyritään vastaamaan käymällä läpi aiheesta tehtyjä selvityksiä ja tutkimuksia, analysoimalla haastatteluja sekä tarkastelemalla useita epävirallisen kan- 1 Valtioneuvoston periaatepäätös demokratian edistämisestä Suomessa , 2 Kohta 9: Kansalaistoiminta ja sen pitkäjänteinen rahoitus sisällytetään nykyistä selkeämmin valtakunnallisiin ohjelmiin ja strategioihin. Avustustoiminnan lähtökohtana ovat yleisavustukset, joita hanke- ja projektirahoitus täydentää. Kannustetaan kuntia laatimaan kansalaistoiminnan rahoituksesta omia ohjeistuksia ja ottamaan järjestökentän monipuolisesti huomioon valmistelussa. Tämän pohjalta Järjestöjen rahoituksesta tuotetaan aineistoa hallitusohjelmavalmistelua varten..
10 10 salaistoiminnan ja verkko-osallistumisen esimerkkitapauksia. Lisäksi nykyistä yhdistyslakia ja sen muutostarpeita arvioidaan erikseen. Selvitystä varten on haastateltu 26 asiantuntijaa tai aktiivitoimijaa (luvussa 7 on lista henkilöistä ja muusta lähdeaineistosta) sekä tutustuttu tarkemmin kuuteen kotimaiseen verkkovaikuttamisen esimerkkiin. Lisäksi on tarkasteltu kevyesti myös muutamia kansainvälisiä esimerkkejä. Kirjoittajien kirjoitusvastuu on jakaantunut pääasiallisesti siten, että Stranius on vastannut luvuista 2 ja 3, Laaksonen luvusta 5 ja kirjoittajat ovat kirjoittaneet yksittäisiä osioita lukuihin 4 ja 6 sekä kommentoineet toistensa laatimia tekstejä.
11 11 2. Kansalaistoiminnan muutos Tässä luvussa tarkastellaan kansalaistoiminnan muutosta aiempien selvitysten 3 ja haastatteluaineiston valossa sekä esitetään yhteenveto siitä, miten kansalaistoiminta on viimeisen vuosikymmenen aikana muuttunut. Internet on kansainvälisesti noussut yhdeksi keskeiseksi vaikuttamisen välineeksi viimeisen kymmenen vuoden aikana. Esimerkiksi Time-lehti nimesi vuoden 2006 lopulla vuoden henkilöksi internetin käyttäjät ( You ), jotka tuottivat ja jakoivat sisältöjä verkossa. Kansainvälisesti verkkovaikuttamisesta on olemassa lukuisia esimerkkejä. Näistä voi mainita esimerkiksi 4, Gutenberg-projektin 5, Linuxkäyttöjärjestelmän kehittämisen 6 ja Wikipedian 7. Verkosta on muodostunut myös keskeinen kansalaisvaikuttamisen työkalu. Esimerkiksi Kari A. Hintikan mukaan 8 koko yhteiskunnassa siirrytään verkon myötä hierarkisista, keskitetyistä ja reaktiivisista toimintamalleista verkostomaisiin, hajautettuihin ja proaktiivisiin toimintatapoihin. Verkko muokkaa jopa ihmisen biologista perustaa ja kykyä hahmottaa todellisuutta. Gary Smallin ja Gigi Vorganin mukaan 9 voidaan erottaa digikansalaiset (digital natives) ja digitulokkaat (digital immigrants). Tämä tarkoittaa sitä, että verkkovaikuttamiseen kiinni kasvaneiden nuorten on helpompi omaksua uusia kansalaisvaikuttamisen tapoja kuin vanhempien sukupolvien. 2.1 Verkkovoimaa Tilastokeskuksen (2010) tutkimuksen mukaan prosenttia vuotiaista suomalaisista ilmoitti käyttäneensä internetiä edellisten kolmen kuukauden aikana. Edelleen 72 prosenttia on verkossa päivittäin tai lähes päivittäin. Internetin käyttäjien osuus vuotiaista kasvoi vuodessa kymmenellä prosenttiyksiköllä 43 prosenttiin. Nuoremmissa ikäryhmissä jo lähes kaikki käyttävät verkkoa. Verkko-osallistumisen lisääntyessä yksilöiden vaikutusmahdollisuudet paranevat. Ei tarvita vanhoja ja kenties kankeita järjestörakenteita turvaamaan osallistumismahdollisuuksia, vaan myös epämuodollisissa verkostoissa on mahdollisuus vaikuttaa itseään koskeviin asioihin, perustaa kampanjoita sekä saada omalle asialleen huomiota. Yksilöillä, tai ainakin diginatiiveilla, on enemmän matalan kynnyksen paikkoja tulla mukaan 3 Esim. Suomalaiset osallistujina. Katsaus suomalaisen kansalaisvaikuttamisen tilaan ja tutkimukseen (2009), Hintikka, Kari A. (2009) Kansalaiset, liikehdinnät, puolueet ja internet. Teoksessa Mickelsson, Rauli (toim.) Puolueiden tulaveisuus. Oikeusministeriön julkaisu 2009:6. 9 Small, Gary W. & Vorgan, Gigi (2008) ibrain: Surviving the Technological Alteration of the Modern Mind. Willian Morrow. 10 Tilastokeskus : Jo joka toinen suomalainen käyttää internetiä useasti päivässä,
12 12 vaikuttamistyöhön. Verkkoyhteisöjen ja sosiaalisen median keräämät suuret käyttäjämäärät tarjoavat merkittävän mahdollisuuden ihmisten mobilisaatiolle. Verkon myötä osallistuminen ja ihmisten aktivoiminen näyttää siis tulleen helpommaksi. Mutta onko erilaisten Facebook-vetoomusten tai nettiadressien allekirjoittaminen todella tehokasta vaikuttamista? Kulkeeko klikkauksen viesti reaalimaailman kohteelle asti? Ja kuinka monella lopulta on onnistuneen verkkovaikuttamisen vaatimia tietoja ja taitoja? Esimerkiksi hallinto toimii järjestökeskeisesti, eikä sillä yleensä ole mekanismeja tai prosesseja, jolla verkon kautta tapahtuvan toiminnan voisi huomioida osana päätöksentekoa. Ylipäätään verkkovaikuttamisen saavutuksia voi olla vaikea mitata. Toisaalta ihmiset liittyvät mielellään järjestöjen Facebook-ryhmiin tai -vetoomuksiin. Esimerkiksi Luonto-Liiton perustetuille fanisivuille on liittynyt lyhyessä ajassa yli uutta jäsentä, ja Ydinvoima kuuluu menneisyyteen -sivustolle liittyi keväällä 2010 yli kannattajaa. Edelleen Täysimittainen kapina mediamaksua vastaan -nimisessä Facebook-ryhmässä on yli fanittajaa. Maahanmuuttokriittisellä Hommaforumilla taas on yli 4500 rekisteröitynyttä käyttäjää ja lähes viestiä. Vastaavasti perinteisten vaikuttamisten mallien tulisi joustaa ja mukautua tämän päivän vaatimuksiin. Perinteinen yhteiskunnallisen vaikuttamisen kanava on rekisteröity yhdistys. Vaikka yhdistystoiminta on mahdollista myös ilman rekisteröitymistä, liittyy rekisteröintiin monia jäsenien kannalta suotuisia oikeusvaikutuksia, erityisesti henkilökohtaisen vastuun olennainen väheneminen. Rekisteröity oikeushenkilö voi helpommin ja uskottavammin toimia esimerkiksi Facebook-ryhmittymän muodollisena edustajana suhteessa viranomaisiin - ja myös elinkeinoelämään. 11 Verkkovaikuttamisen helppoudella on myös hintansa. Kirjoittajien tiedossa ei ole tutkimusta, jossa arvioitaisiin sitä, missä määrin aktiivisuus verkossa johtaa toimintaan reaalimaailmassa. Onko faneista iloa järjestölle, jos heistä ei saa lopulta maksavia jäseniä tai aktiivisia toimijoita? Vai voiko verkkotoiminnan helppous myös osittain passivoida ihmisiä? Voiko verkkovetoomuksiin ja -keskusteluihin osallistumisen helppous antaa väärän kuvan vaikuttavan kansalaistoiminnan vaatimuksista? Miten monesta Facebook-ryhmästä ei saada vihiä esimerkiksi asiaa käsittelevien viranomaisten piirissä sosiaalisen median ulkopuolella? Ihmisten motiivit osallistua yhteiskunnalliseen toimintaan ovat moninaiset. Usein vaikuttamisen lisäksi halutaan löytää ystäviä ja luoda uusia sosiaalisia suhteita. Tähän vain verkossa tapahtuva kansalaistoiminta ei välttämättä anna tarpeeksi eväitä. Verkossa tapahtuva toiminta ei voi kokonaan korvata fyysistä kohtaamista ja sosiaalista toimintaa. Pelkästään verkossa asioita voi edistää pääasiassa ilmaisemalla kantansa vetoomuksissa, 11 Esimerkiksi yhdistyslain tarkistamiseen liittyen lausuntoja pyydettiin suoraan 28 yhdistysmuotoiselta oikeushenkilöltä (ks. hallituksen esitykseen 267/2009 johtaneet asiakirjat Näistä yksikään ei ollut rekisteröimätön yhdistys.
13 13 käymällä keskustelua, jakamalla materiaalia ja pyrkimällä vaikuttamaan mielipiteenmuodostukseen, mutta asioiden toteuttaminen edellyttää usein siirtymää fyysiseen maailmaan. Esimerkiksi Luonto-Liitolle tärkeää lasten ja nuorten luonnonharrastustoimintaa ei voi kuin pieneltä osin edistää verkkoympäristössä. Tähän tarvitaan myös perinteistä ympäristökasvatustyötä koulujen, järjestöjen ja vanhempienkin taholta tarjoamalla mahdollisuus konkreettisiin luontokokemuksiin. 2.2 Kansalaistoiminnan murros Selvityksen haastatteluaineiston perusteella on selvää, että ihmisten sitoutuminen ja kiinnittyminen yhteen järjestöön tai organisaatioon on löystynyt. Omaa identiteettia ei luovuteta enää yhtä herkästi ja pitkäaikaisesti yhdelle yhdistykselle tai toimijalle. Kansalaistoiminnassa korostuu yksittäisten tapahtumien ja aiheiden poimiminen oman kiinnostuksen, aikataulun ja elämäntilanteen mukaan. Ihmiset tukevat toimintaa usein antamalla mielummin rahaa kuin aikaa. Tässä yhtälössä verkossa tapahtuva kansalaistoiminta on houkuttelevaa, koska sitä voi tehdä ajasta ja paikasta riippumatta. Kansalaistoiminta on lyhytjänteisempää ja kampanjakeskeisempää. Verkon myötä toiminnasta on tullut nopeatempoisempaa ja monimuotoisempaa. Ihmiset sitoutuvat tarkemmin juuri oman mielenkiintonsa kohteisiin. Yhdistysten hallintoon liittyvä työ ei kiinnosta samalla tavalla kuin vielä kymmenen vuotta sitten. Osallistumisen kynnyksen pitää olla matala, jotta toimintaan tullaan mukaan. Kansalaistoiminta on siirtynyt perinteisestä järjestöorganisaatiomallista dynaamiseen ja lyhytjänteiseen, projektimaiseen toimintaan, jota tehdään yhä useammin myös verkossa. Monet haluavat osallistua toimintaan vain kevyesti. Voidaan puhua esimerkiksi kevytaktivismista tai tykkään -vaikuttamisesta, jossa verkossa näkyvä ja kuuluva ryhmä muodostuu enemmän asian kuin perinteisen yhdistysrakenteen ympärille. Monissa tapauksissa perinteinen yhdistystoiminta ja sen luomat rakenteet ovat edelleen kuitenkin taustalla liikkeellepanevana ja toteuttavana voimana. Perinteinen kansalaistoiminta on muutoksessa myös kehityksessä, jossa esimerkiksi kunnat ulkoistavat kokonaisia toimialoja kolmannelle sektorille. Tällöin kyse ei ole niinkään vapaaehtoistoiminnasta, vaan yhdistyspohjaisesta liiketoiminnasta. Tämän seurauksena yhdistystoiminta ammattimaistuu, mikä saattaa osaltaan karkoittaa vapaaehtoisia. Lisäksi politiikan epäpolitisoituminen ja päätöksenteon vähittäinen siirtyminen kansalliselta tasolta Euroopan unionille saattaa vaikuttaa kansalaistoiminnan luonteeseen. Euroopan union laajuinen kansalais- ja yhdistystoiminta on vielä nykyään verrattain harvinaista, vaikka varsinkin monet suuremmat suomalaiset järjestöt ovatkin melko hyvin verkottuneita. Haastateltavien mukaan yhdistystoiminnassa keskivertojäsen on aiempaa vähemmän aktiivinen ja olettaa aiempaa enemmän, että joku muu edistää asioita jäsen- tai tukimaksua vastaan. Verkkoaktivismi tukee helppoa osallistumista. Aktiivisuus keskittyy yleisestä maailmanparannuksesta ja rauhanmarsseista yksilökeskeisempään ja konkreettisempaan toimintaan.
14 14 Myös perinteisen kansalaistoiminnan ympärillä tapahtuva vuorovaikutus ja erilainen kommunikointi verkon kautta on lisääntynyt. Verkkokampanjointi on jo pitkään ollut arkipäivää järjestöissä, ja verkko on halpa ja nopea tapa saada asialle potentiaalisesti suuri yleisö. Se on toiminta-alue, mutta myös välittävä elementti. Verkkoviestintä tukee edelleen myös muita viestintä- ja osallistamisen muotoja. Monet asiakirjat addresseista jäsenlehtiin tuotetaan ensisijaisesti tai pelkästään verkkoon. Asioista tiedottaminen on muuttunut yksinkertaisemmaksi ja nopeammaksi. Verkkotiedottaminen vaatii vähemmän työtä ja taloudellisia resursseja. Verkko on järjestöille hyvä tilaisuus tehdä tiedotuksesta avoimempaa ja vähemmän sisäpiirivetoista, jolloin myös uusia aktiiveja uskaltautuu helpommin mukaan. Uusia kampanjoita on helppo käynnistää, mutta samaan aikaan niiden ylläpitoon ja päivittämiseen löytyy vähemmän kiinnostusta. Näin verkkoon unohtuu jatkuvasti hyviäkin toimintamuotoja. Perinteisten yhdistysten rooli verkossa tapahtuvassa kansalaistoiminnassa näyttää olevan edelleen tärkeä, koska vakiintunut rakenne mahdollistaa pitkäjänteisemmän ja ehkä myös suunnitelmallisemman toiminnan kuin ad hoc -periaatteella muodostuvissa yhden asian liikkeissä on mahdollista. Vaikka ihmiset eivät löytäisikään olemassaolevasta järjestökentästä itselleen sopivaa tahoa, saattaa yleinen verkkovaikuttaminen kiinnostaa sitäkin enemmän. Verkon kautta tapahtuvalla kansalaistoiminnalla on mahdollista saavuttaa suurempi kohderyhmä. Tieto leviää verkossa ja sosiaalisessa mediassa nopeasti, jolloin kansalaistoimintaan potentiaalisesti osallistuva joukko laajenee helpommin paikallisesta kansalliseksi ja kansainväliseksi. Mukaan saadaan niitäkin ihmisiä, jotka eivät reaalimaailman kansalaistoimintaan osallistuisi, mutta voivat kuitenkin vaikuttaa verkossa pienemmällä sitoutumisen asteella. Kansalaistoiminta on sähköisten viestintävälineiden avulla laajentunut huimasti. Tänä päivänä helppojen kommunikointimahdollisuuksien ja erityisesti ajankohdasta riippumattomuuden (ei reaaliaikaisesti tapahtuva viestienvaihto, ns. offline-keskustelu) vuoksi on ollut mahdollista ottaa ja pitää yhteyttä muihin samoista aiheista kiinnostuneisiin ympäri maata tai maailmaa. Vaikka Suomi on kärkipäässä perustettujen yhdistysten määrissä, on suuri osa yhdistyksistä ollut kuitenkin paikallisia urheiluseuroja, kerhoja ja muita harrastusyhdistyksiä, joissa maantieteellinen läheisyys on ollut tärkeää. Yhdistystoiminta ja suomalaisten verkko-osaaminen eivät ole vielä löytäneet toisiaan täysimittaisesti. Kaikesta huolimatta kansalaistoiminta ei ole muuttunut vielä niin paljon, kuin verkon tuomat mahdollisuudet todella mahdollistaisivat. Vain harva kansalaistoiminnan muoto rakentuu pelkästään verkkovaikuttamisen varaan. Aika usein kyse on pikemminkin verkkovaikuttamisen ja perinteisen kansalaistoiminnan hybridimalleista, joissa toinen tukee toista. Verkko on ollut edesauttamassa sitä, että yhteiskunnassa, päätöksenteossa ja yhdistyksissä toiminnan tahti on kiihtynyt. Kommunikaation määrä on kasvanut sekä kansalais-
15 15 toiminnan sisällä että ulkopuolella. Tiedon saanti on parantunut, mutta runsaan tarjonnan myötä olennaista informaatiota voi olla vaikea erottaa epäolennaisesta. Lisääntyvä informaatio (infoähky) johtaa siihen, että yksittäiset toimijat joutuvat jo omassa toiminnassaan tekemään jatkuvasti valintoja siitä, mitä voi seurata, sekä mihin asioihin ehtii syventyä ja osallistua. Tiedon runsaus vaikuttaa myös toiminnan luonteeseen. Monet asiat ja kampanjat syntyvät nopeasti. Toimijoille jää vähemmän aikaa ja henkistä kapasiteettia miettiä harkittuja siirtoja. Verkon myötä nopeudessa ja näkyvyydessä kilpailu on korostunut entistä enemmän. Verkossa tieto kulkee hyvin ja usein myös luottamuksellinen materiaali päätyy julkisuuteen. Esimerkiksi Wikileaks-palvelu 12 on erikoistunut julkaisemaan arkaluonteisia ja salassa pidettäviä asiakirjoja vapaan tiedonvälityksen nimissä. Läpinäkyvyys ja avoimuus ovat keskeisiä verkkoyhteiskunnan tunnusmerkkejä. Samaan aikaan on perusteltua esittää huoli siitä, että vain pieni aktiivinen ryhmä käynnistää kampanjoita ja hyödyntää verkkoa tehokkaasti ja ketterästi. Vaikka toiminnan määrä ja vaikuttavuus ovat voineet kasvaa, saattaa aktiivitoimijoiden joukko olla entistä vähäisempi. Laajempi kansalaistiedotus toimii niille, joita asiat kiinnostavat valmiiksi. Osa verkkoelämän ulkopuolisista ihmisistä jää helposti paitsioon. Näin ollen verkon käytön lisääntymisellä yhdistystoiminnassa saattaa olla myös tietyissä tilanteissa eriarvoistava vaikutus, minkä voi olettaa kohdistuvan erityisesti ikääntyviin ihmisiin. 2.3 Kuusi teesiä tämän päivän kansalaistoiminnasta Vaikka perinteinen kansalais- ja yhdistystoiminta kukoistaa Suomessa, on sen rinnalle noussut yhä enemmän erilaisia verkon kautta toteutettavia epämuodollisen vaikuttamisen tapoja. Uudelle kansalaistoiminnalle on ominaista siirtyminen yhteiskunnallisuudesta henkilökohtaisiin ja pitkäjänteisistä projektimaisiin vaikuttamistapoihin. Epämuodolliselle kansalaistoiminnalle on tyypillistä performatiivinen, elämyksellinen ja julkisuushakuinen toiminta. Sitoutuminen on kevyttä ja hallintokeskeisyydestä ollaan siirrytty enemmän autonomisuuteen. Kohteena on yhteiskunnallisten rakenteiden ja hallinnon sijaan usein henkilökohtainen elämänpiiri ja mediajulkisuus. Toiminta on samaan aikaan paikallista ja kansainvälistä, mutta myös hyvin heterogeenistä. Seuraavassa esitetään lyhyesti kuusi teesiä siitä, miten kansalaistoiminta on 2010-luvulle tultaessa Suomessa muuttunut. (1) Yhteiskunnallisuudesta henkilökohtaisuuteen. Sen sijaan, että kansalaistoiminnassa otetaan aktiivisesti kantaa isoihin yhteiskunnallisiin kysymyksiin ja tarjoillaan vaihtoehtoisia kokonaiskuvia, on kansalaistoiminta usein erilaisten henkilökohtaisten vaatimusten ja toimenpiteiden näyttämö. Vaikuttamisen horisontti kiinnittyy helposti yhteiskunnallisten rakenteiden sijaan yksilöön. Näin toiminta saattaa kutistua pelkiksi arkipäivän kulutusvalinnoiksi esimerkiksi erilaisten ostoboikottien tai eettisen kuluttamisen myötä. 12
16 16 (2) Pitkäjänteisyydestä projektimaisuuteen. Yksilöllisyyttä korostavassa yhteiskunnassa ei sitouduta enää yhteen aatteeseen tai liikkeeseen vaan suositaan projektimaista tarkkaan rajattua toimintaa. Tämä ei tarkoita sitä, etteikö Suomessa olisi edelleen iso joukko kansalaistoimijoita, jotka ovat hyvin sitoutuneita esimerkiksi jonkin yksittaisen järjestön toimintaan. Olennaista on kuitenkin havaita, että tämän päivän kansalaistoiminnan perusta nojaa yhä useammin erilaisille väliaikaisille projekteille. Voidaan puhua esimerkiksi ostoskoriaktivismista tai reppuaktivisteista, jotka sukkuloivat kampanjasta toiseen. Olemassaoleville yhdistyksille tämä tarkoittaa sitä, että toiminta pitää pystyä rakentamaan toimijoiden nopean läpivirtauksen ehdoilla. (3) Paikallisuudesta ja kansainvälisyydestä verkkoon. Kansalaistoiminnassa on tullut tutuksi sanonta Think globally, act locally. Tänä päivänä suurin osa kansalaistoiminnasta kiinnittyy sekä kansainvälisiin kysymyksiin että johonkin konkreettiseen paikalliseen vaatimukseen tai kamppailuun. Kansalaistoiminta on siis samanaikaisesti sekä paikallista että kansainvälistä. Se mikä toimintaa yhdistää on kuitenkin se, että yhä useammin toiminnan pohjana tai vaikuttamisen areenana on verkko. Kansainvälisyydestä, paikallisuudesta ja verkosta on tullut kansalaistoiminnan ilmaa, jota hengitetään melkein kaikessa toiminnassa. Yhdistykset ovat erikoistuneet ja monilta osin paikallinen taso on korostunut. Samalla on tapahtunut voimakasta kansainvälistymistä ja paine erilaisiin hybridimuotoihin on kasvanut. On tapahtunut keskitettyjen rakenteiden ja kokoavien ideologioiden sekä keskuksiin integroitumisen heikentymistä. (4) Asiantuntijuudesta performatiivisuuteen. Suuri osa vakiintuneista kansalaisjärjestöistä tekee merkittävää asiantuntijavaikuttamista erilaisissa hallinnon työryhmissä ja eduskunnan valiokunnissa. Epämuodollisen ja verkostomaisen kansalaistoiminnan luonteena on kuitenkin yhä useammin performatiivinen ja visuaalisesti näyttävä toiminta. Sen sijaan, että tavoitellaan isoja, tuhansia ihmisiä vetäviä perinteisiä mielenosoitusmarsseja, on toiminnan luonteena usein muutamalla ihmisellä toteutettava visuaalisesti näyttävä tempaus, jolla saadaan maksimaalinen mediahuomio. Pienillä resursseilla ja nokkelilla toimintakonsepteilla pystytään saavuttamaan tehokkaasti huomiota. Samalla tämä tarkoittaa kuitenkin sitä, että ihmisten osallisuus jää yhä löyhemmäksi esimerkiksi pelkän verkossa tapahtuvan fanittamisen tasolle. (5) Järjestörakenteista verkostoihin. Perinteisesti yhdistystoimintaa on leimannut hallinnon hierarkisuus ja tiettyihin rakenteisiin sitoutuminen. Yhdistysmuotoinen toiminta on toki edelleen kaikkein suurin ja keskeisin tapa vaikuttaa yhteiskunnallisiin kysymyksiin. Rinnalle on kuitenkin tullut yhä enemmän verkostomaisia kansalaisliikkeitä, jotka eivät perustu mihinkään olemassaolevaan yhdistysrakenteeseen. Aika usein nähdään myös erilaisia järjestöjen välisiä verkostoja, jossa olemassaolevat yhdistykset luovat projekti- ja kampanjakohtaisia toimijaverkostoja jonkin yksittäisen asian tai tavoitteen edistämiseksi. (6) Hallintokeskeisyydestä autonomisuuteen. Perinteinen yhdistystoiminta on perustunut siihen, että toiminnalla pyritään vaikuttamaan olemassaoleviin hallinnon strategiaja lainsäädäntöprosesseihin. Epämuodollisen kansalaistoiminnan luonteena on kuitenkin aika usein autonominen toiminta, jolla pyritään saavuttamaan tiettyjä tuloksia tässä ja
17 17 nyt omaan toimintaympäristöön. Hyvänä esimerkkinä tästä on vaikka talonvaltaajat. 13 Talonvaltaajien julkilausuttuna tavoitteena on ollut autonominen sosiaalikeskus. Kyseessä on tarve luoda omaa vaihtoehtoista kaupunkitilaa, jossa voidaan toteuttaa omaa toimintaa riippumatta siitä, mitä muut toimijatahot ympärillä tekevät. Toiminnan tavoitteena ei niinkään ole käynnistää hallinnon prosesseja tai muuttaa lainsäädäntöä eikä luoda uusia instituutioita ottamaan haltuun joitakin kysymyksiä. Toimintaa leimaa itse tekemisen meininki ja autonomisuus. Yllä kuvatun osittain verkossa tapahtuvan epämuodollisen kansalaistoiminnan korostuminen asettaa demokratian toimivuudelle useita haasteita, mutta luo myös yksilöiden näkökulmasta monia mahdollisuuksia. Keskeisenä haasteena on perinteisen yhteiskunnallisen järjestötoiminnan kiinnostavuuden hiipuminen ja hallinnon yhdistyskeskeinen toimintakulttuuri. Vapaamuotoisissa verkostoissa valta ja vastuu eivät välttämättä kohtaa ja toiminnan konkreettisia tuloksia voi olla vaikea mitata. Myös sosiaalinen kosketuspinta ja ihmisten välisen läsnäolevan vuorovaikutuksen heikkeneminen saattaa olla omiaan heikentämään yhteiskunnallisesta toiminnasta saatavan merkityksellisyyden ja mielihyvän tunnetta. Epämuodollisen kansalaistoiminnan ja verkko-osallistumisen lisääntyessä yksilöiden vaikutusmahdollisuudet kuitenkin paranevat. Välttämättä ei tarvita järjestörakenteita turvaamaan kansalaisten osallistumismahdollisuuksia vaan lähes kaikilla on mahdollisuus vaikuttaa itseään koskeviin asioihin ja perustaa erilaisia vapaamuotoisia liikkeitä. Toiminnan monipuolistumisen ja pirstoutumisen myötä yksilöillä on enemmän matalan kynnyksen tarttumapintoja tulla mukaan yhteiskunnalliseen vaikuttamistyöhön. Verkkoyhteisöjen suuret käyttäjämäärät tarjoavat parhaimmillaan hyvän potentiaalin ihmisten mobilisaatiolle. Samalla korostuvat tasa-arvoiset, läpinäkyvät ja moninaiset vaikutuskeinot sekä ylipäätään toiminnan ja päätöksenteon avoimuus. 13 Talonvaltauksesta tarkemmin: ks. esim. Stranius & Salasuo (2008) Talonvaltaus liikkeenä miksi squat ei antaudu? Nuorisotutkimusverkosto,
18 18 3. Verkko-osallistumisen esimerkkejä Verkolla on tänä päivänä jonkinlainen rooli melkein kaikessa kansalaistoimminnassa. Sellaista kansalaistoimintaa, joka tapahtuisi vain verkossa ilman mitään kosketusta todelliseen maailmaan, on kuitenkin vaikea määritellä. Esimerkiksi erilaiset nettiadressit ja -kampanjat ovat usein vain osa laajempaa toimintaa, joka toimii limittäin niin verkossa kuin todellisessa maailmassa. Uutta verkkomaailmaan on tuonut kuitenkin erilaiset sosiaalisen median sovellukset, kuten Facebook. Yhä useammat kansalaisjärjestöt toimivat verkossa omien verkkosivujensa sekä yhteisöllisten palveluiden (Facebook, Twitter, aihekohtaiset blogit) kautta. Viestintä näissä kanavissa voidaan jakaa institutionaaliseen, järjestöistä yleisesti kertovaan viestintään sekä projekti- ja asiakohtaiseen viestintään. Järjestön yhteisistä asioista viestitään verkkosivujen ja Facebook-profiilien kautta. Lisäksi eri toiminnan aihealueilla on usein omia blogisivustoja, joille päivittyvät tekstit, kuvat ja videomateriaali edistävät omalta osaltaan yhdistyksen, verkoston tai toimintaryhmän työtä. Tässä luvussa nostetaan esille muutamia verkko-osallistumisen esimerkkejä. Näitä ovat Facebookin kautta tapahtuva vaikuttaminen, luontoharrastajien Ikkunasuomenluontoon -verkkosivusto, maahanmuuttokriittinen Hommaforum, Piraattipuolue sekä eläinoikeusaktivistien toteuttama Tarhauskielto-kampanja. Yhdeksi esimerkiksi nostetaan myös viimeisin ympäristöjärjestöjen ja poliittisten nuorisojärjestöjen ydinvoiman lisärakentamista vastustanut kampanja keväältä 2010, jossa vaikuttamista tapahtui hybridimuotoisesti niin verkossa kuin todellisessa maailmassa. Lopuksi käydään läpi vielä muutamia kansainvälisiä esimerkkejä verkkovaikuttamisesta. 3.1 Facebookin tykkään -aktivismi Verkkovaikuttamisen pitää tänä päivänä olla helppoa, vuorovaikutteista ja viihdyttävää. Tähän sosiaalinen media tarjoaa hyvät työkalut. Kun suuri osa suomalaisista käyttää sujuvasti sosiaalista mediaa, on myös osa kansalaistoiminnasta siirtynyt Facebookin kaltaisiin medioihin. Facebokin erilaiset ryhmät, fanisivut ja vetoomukset ovat tuoneet kansalaistoiminnan kentälle kokonaan uuden ilmiön. Facebookin kautta ihmiset voivat osoittaa kiinnostuksensa ja tukensa jollekin toiminnalle tai kampanjalle, vaikka eivät haluaisi, ehtisi tai uskaltaisi itse olla fyysisesti mukana toimimassa. Näin ihmiset saavat mahdollisesti tunteen siitä, että ovat mukana vaikuttamassa johonkin. Verkossa allekirjoitettavat vetoomukset ja adressit tavoittavat ihmisiä helpommin kuin nimien kerääminen kadulla. Aiheesta kiinnostunut ihminen voi laittaa linkin sähköpostissa tai Facebookissa eteenpäin tuttavilleen parilla klikkauksella. Verkkokampanjat ja - vetoomukset mahdollistavat helpommin monenkeskisen viestinnän. Osallistuja tai vetoomuksen allekirjoittaja saa halutessaan tietoa siitä, miten kampanja etenee. Osallistujamäärät ovatkin usein todella suuria. Kun esimerkiksi televisiolupaa ehdotettiin korvattavaksi mediamaksulla, Facebook-ryhmä "TÄYSIMITTAINEN KAPINA
19 19 MEDIAMAKSUA VASTAAN" keräsi suhteellisen lyhyessä ajassa yli kannattajaa. Myös kansanedustajien palkankorotuksia vastustava Yleislakko -sivu keräsi lokakuussa 2010 yli kannattajaa. 14 Suomessa tämän kokoisia mielenilmaisuja ei voi jättää huomiotta. Sähköinen ympäristö on käytännössä tuonut mielipiteen ilmaisun mahdollisuuden myös kaikille niille, joilla ei muuten olisi aikaa, motivaatiota tai mahdollisuuksia perinteiseen kansalaistoimintaan. Facebookissa ovat yleistyneet myös erilaiset hyväntekeväisyyskampanjat. Rahankeräyslaki kuitenkin rajoittaa toimintaa. Sen mukaan rahaa ei saa kerätä ilman rahankeräyslupaa. Luvattomasta rahankeräyksestä voi saada sakkoja tai vankeutta. Rahankeräyslupaa tulee hakea alueen poliisilta tai jos kyseessä on valtakunnallinen kampanja, tulee lupaa hakea poliisihallitukselta. Facebookissa ja verkossa tapahtuva keräys ei kuitenkaan noudata alueellisia tai kansallisia rajoja ja on siten poliisin mukaan ongelmallista. 15 Pseudovaikuttamista Monista Facebook-kampanjoista tai -vetoomuksista voi hyvällä syyllä kysyä, mikä vaikutus niillä lopulta on. Esimerkiksi Valkeakosken tekninen lautakunta päätti alkuvuodesta 2010 sammuttaa katuvalot yöksi. Päätöksen jälkeen Facebook-yhteisöön perustettiin ryhmä Valot takaisin Valkeakosken yöhön ja HETI!!!!!. Ryhmään liittyi nopeasti satoja tukijoita. Kun Aamulehti kysyi kunnallisteknisen toimiston päälliköltä maaliskuun alussa (AL ), onko päätöksestä tullut paljon palautetta, vastasi työpäällikkö hiukan yllättyneenä, että yhtään palautetta ei ole tullut. Vain yhdessä sähköpostiviestissä asiaa oli tiedusteltu. Samaan aikaan päätöstä vastustaneessa Facebook-ryhmässä oli jo yli 450 jäsentä. Kunnallisteknisen toimiston päällikön vastaus Facebook-vetoomukseen oli selkeä Facebook on foorumi, jota emme käytä. Oikeastaan on ihan sama, mitä ryhmiä sinne perustetaan. Tapaus on kuvaava. Sadat ihmiset ovat jollain tasolla kuvitelleet vaikuttavansa tai ilmaisevansa kantansa Valkeakosken päätökseen katuvalojen sammuttamisesta. Viesti ei olisi kuitenkaan koskaan mennyt perille ilman, että yksittäinen toimittaja olisi tarttunut asiaan. Elokuussa Valkeakosken kaupunginhallitus päätti palauttaa valot. Tuolloin valoja takaisin vaatineessa Facebook-ryhmässä oli jo lähes 700 tukijaa. Facebook ja verkkomaailma ovat todennäköisesti pullollaan erilaisia ryhmiä, kampanjoita ja vetoomuksia, joiden kohderyhmä ei ole koskaan kuullutkaan niistä, vaikka niitä tukevat ihmiset niin ehkä kuvittelevat YLE ( ) Poliisi huolissaan Facebook-keräyksistä,
20 Ikkuna Suomen Luontoon -foorumi Ikkunasuomenluontoon.fi -palvelu sai alkunsa kun Suomen luonnonsuojeluliitto mietti mahdollisuuksia jäsenhankintansa virkistämiseksi. Ideaa osallistavasta luonnonharrastajien verkkofoorumista lähdettiin toteuttamaan vuonna 2006 yhdessä mainostoimisto Incogniton kanssa. Tällä hetkellä mukana on noin kuukausittaista kävijää ja muutamia tuhansia rekisteröityneitä sisällöntuottajia. Verkkosivustolla kävijät voivat kommentoida ja tunnistaa toisten lähettämiä kuvia. Sivuston vierailijat ovat kiinnostuneita luonnosta, omien havaintojensa ja etenkin luontokuvien jakamisesta sekä palautteen saamisesta. Sivuston yhteydessä julkaistaan myös asiantuntijoiden tai alan harrastajien blogikirjoituksia sekä erilaisia kilpailuja ja äänestyksiä. Sivuston yhteyteen on perustettu lisäksi erillinen retkiopas-palvelu 16, jossa käyttäjät voivat jakaa googlen kartaston päälle tehtyyn sovellykseen omia suosikkiretkikohteitaan. Tavoitteena on, että tavallisten ihmisten luontohavainnoille löytyy yksi uusi kanava ja näin myös kiinnostus luontoa ja lähiympäristöä kohtaan kasvaa. Ikkunasuomenluontoon.fi -palvelua voi pitää yhteisen luontokokemuksen organisoimisena verkkoon pikemminkin kuin tavoitteellisena vaikuttamisena yhteiskunnallisiin kysymyksiin. Yksittäinen henkilö voi nähdä kivan kasvin tai eläimen ja jakaa sen herättämät kokemukset muiden kanssa. Yhtä hyvin joku toinen voi tuohtua vaikka avohakkuusta ja jakaa tämän kokemuksen muiden luontoharrastajien kanssa verkkosivulla. 3.3 Maahanmuuttokriittinen Hommaforum Maahanmuuttokriittinen verkkokeskustelufoorumi Hommaforum sai alkunsa Jussi Halla-ahon verkkosivujen vieraskirjasta loppuvuodesta Vieraskirja keräsi verkossa yhteen joukon maahanmuuttoasioista kiinnostuneita ihmisiä. Vieraskirjan teknisten vajavaisuuksien takia aktiivisimmat perustivat uuden foorumin, joka sai nimekseen Homma. Foorumin tavoittteena on tuoda esille epäkohtia Suomen poliittisessa ja yhteiskunnallisessa kehityksessä sekä virittää keskustelua maahanmuutosta. Keskustelufoorumin juuret ovat pienehkössä, monikulttuurikriittisessä yhteisössä, joka muotoutui muutaman sittemmin julkisuuteen nousseen blogaajan, poliittisen vaikuttajan ja heidän tuotoksiensa ympärille. 17 Verkkofoorumin periaatteena on pyrkiä ylläpitämään vapaata keskustelua tärkeistä ja kiistanalaisistakin yhteiskuntaamme vaikuttavista ilmiöistä Hommaforum, FAQ, seen#msg494
21 21 Sivuilla olevien tietojen 18 mukaan foorumille on kirjoitettu lähes viestiä ja mukana on noin rekisteröitynyttä kirjoittajaa. Eri aihealueita on yli Keskustelua moderoidaan vapaaehtoisten toimesta. Foorumilla on järjestetty myös eurovaalien yhteydessä eri ehdokkaiden vaalitenttejä sekä kanavoitu kehitysmaihin satoja kiva.org - mikrolainoja yli dollarin (tilanne ) arvosta. Verkkokeskustelun myötä on syntynyt myös konkreettista toimintaa. Esimerkiksi kansanedustajille luovutettiin alkuvuodesta 2009 yli henkilön allekirjoittama ulkomaalaislain muutoksia vastustava adressi, forumin puitteissa on teetetty selvitys 19 suomalaisten maahanmuuttoasenteista ja käynnistetty Muutos 2011 ry 20 sekä perustettu erilaisia Homma-kerhoja ainakin parikymmentä eri puolille Suomea. Taustalla on vuonna 2009 perustettu Homma ry -niminen yhdistys, joka toimii toistaiseksi täysin vapaaehtoisvoimin. Yhdistyksen tavoitteena on sääntöjen mukaan edistää suomalaisen yhteiskunnan henkistä ja taloudellista menestystä, tukee lähidemokratiaa, kestävää kehitystä, sananvapautta sekä yhteiskunnan jäsenten oikeutta viihtyisään ja turvalliseen asuinympäristöön. Yhdistys on voittoa tavoittelematon ja puoluepoliittisesti sitoutumaton. Ihmisille halutaan Hommaforumin myötä antaa mahdollisuus käydä keskustelua ilman pelkoa tulla leimatuksi rasistiksi sekä näin tarjota avoin foorumi yhteiskunnalliseen vaikuttamiseen. 21 Tavoitteena on saada maahanmuuttoa koskevat kysymykset osaksi normaalia päivän politiikkaan. Tulevana tavoitteena onkin vaikuttaminen suoraan vuoden 2011 eduskuntavaalien tulokseen. Verkkoyhteisön kautta pyritään nostamaan esille sellaisia ehdokkaita, jotka mukana olevat ihmiset voiva kokea omakseen. Hommaforumissa kyse on siis mitä suurimmassa määrin verkossa tapahtuvasta yhteiskunnallisesta vaikuttamisesta. 3.4 Piraattipuolue Suomen Piraattipuolue 22 on osa kansainvälistä liikettä, joka sai alkunsa vuoden 2006 alussa Ruotsista. Ruotsin Piratpartiet 23 osallistui samana vuonna valtiopäivävaaleihin saaden 0,63 prosenttia äänistä. Tämän jälkeen puolue on levinnyt kymmeniin muihin maihin. Kesäkuun 2009 eurovaaleissa puolue sai Ruotissa jo yli 7 prosentin kannatuksen. Suomen Piraattipuolue sai alkunsa vuoden 2008 alkupuolella perustetusta verkkoyhteisöstä. Piraattipuolueen perustamisesta kiinnostuneet lähes 600 ihmistä ympäri maan viestiä aihetta- kirjoittanut jäsentä, 19 Tutkimus: Suomalaisten mielipiteet maahanmuuttopolitiikasta, , Puheenvuoroja voi kirjoittaa nimimerkillä tai omalla nimellään. Kursorisen läpikäynnin perusteella valtaosa kirjoittajista kirjoittaa nimimerkillä
22 22 liittyivät mukaan keskustelupalstalle ja puolueen perustuskokous pidettiin Tampereella. Puoluerekisteriin Piraattipuolue merkittiin Tällä hetkellä ( ) puolueen jäsenmäärä on jo lähes Verkkosivujen lisäksi Piraattipuolueen tärkeänä yhteydenpitokanavana on toiminut IRC-yhteisö. Puolueen tavoitteena on kansalaisoikeuksien turvaaminen sekä kulttuurin ja tiedon vapaus. Tarkoituksena on lyhentää tekijänoikeuden suoja-aikaa. Piraattipuolue suhtautuu esimerkiksi patentteihin kriittisesti ja haluaa lisätä päätöksenteon avoimmuutta. Tähtäimessä on osallistuminen vuoden 2011 eduskuntavaaleihin. Tällä hetkellä puolueella on yhdeksän toimivaa piiriyhdistystä ympäri Suomea ja nuorisojärjestö Piraattinuoret. Verkko on keskeinen osa Piraattipuolueen käytännön toimintaa. Aktiivitoimijat luovat avoimesti suunnitelmia ja tekstejä Wiki- ja Kirjoitusalusta-palveluissa sekä keskustelevat säännöllisesti keskustelufoorumilla. Puolue tiedottaa ja lausuu sähköisesti sekä ylläpitää aktiivijäsenten listaa, johon kuuluvat saavat tietoa toiminnasta ja suunnitelmista. Puolueen aktiivit keskustelevat reaaliaikaisesti IRC-palvelussa, tiedottavat Facebookin ja Twitterin avulla sekä ylläpitävät aktiivista blogipalvelua. Lisäksi puolueessa järjestetään avoimuuden nimissä kaikki hallituksen kokoukset sähköisesti, jolloin kuka tahansa toiminnasta kiinnostunut voi tulla mukaan seuraamaan päätöksentekoa. Vaikka äänioikeutta ulkopuolisilla ei olekaan, on puolue antanut ulkopuolisillekin luvan puhua kokouksissa vapaasti, ellei se häiritse itse kokousta. Avoimuuden nähdään lisäävän eri toimijoiden vaikutusmahdollisuuksia. Kokoukset järjestetään verkkokeskustelukanavalla, jossa osanottajat ovat läsnä yhtäaikaisesti. Keskustelu käydään kirjoittamalla omat puheenvuorot ja lähettämällä ne kaikkien keskustelukanavalla olevien näkyville. Kaikkien kokousten pöytäkirjat on nähtävissä avoimesti myös jälkikäteen. Käytäntö on Piraattipuolueessa toiminut moitteettomasti. 3.5 Tarhauskielto-kampanja Eläinoikeusliikkeen piiristä on viime vuosien aikana noussut uusia toimintamuotoja, joista eläintilojen salakuvauskampanjat tehotuotanto.net (2007), sikatehtaat.fi (2009) ja tarhauskielto.fi (2010) ovat parhaiten tunnettuja. Näissä kampanjoissa aktivistien tavoitteena on ollut nostaa eläinten oloa koskevat kysymykset julkisuuteen ja muuttaa kuvaa suomalaisesta eläintuotannosta sekä vaikuttaa sitä kautta suoraan myös päätöksentekoon. Kuvauskampanjat on toteutettu siten, että muutama aktivisti on kuvannut salaa materiaalia eläintiloilta ja tämän jälkeen luovuttanut kuvamateriaalin Oikeutta Eläimille - yhdistyksen käyttöön. Kuvamateriaali on julkaistu televisiossa ja verkossa. Tiedot kuvatuista tiloista ja siellä mahdollisesti tapahtuneista eläinsuojelurikkomuksista on luovutettu myös viranomaisille. Tarhauskielto-kampanjan tavoitteena on turkistarhauksen kieltäminen Suomessa ja poliittisen keskustelun herättäminen. Helmikuussa 2010 julkaistu materiaali piti sisällään kuvamateriaalia 30 suomalaiselta turkistarhalta. Itse materiaali oli kuvattu kesällä ja syksyllä Kampanjalle on haettu innoitusta myös muissa maissa toteutetuista vas-
23 23 taavista tempauksista. Kampanjan kansainvälistä luonnetta korosti myös se, että Suomen Tarhauskielto-kampanjalle osoitettuja tukimielenosoituksia järjestettiin useissa maissa. Kampanjan saama huomio on ollut laajaa. Turkistarhauksen kieltämisen puolesta ottivat kantaa sekä Vihreiden että Vasemmistoliiton puheenjohtajat. 24 Asiaa käsiteltiin myös maan hallituksessa ja pääministerikin otti blogissaan kantaa eläinaktivistien vaatimuksiin vetoamalla siihen, että turkistarhaus on laillinen elinkeino ja epäili samalla kuvamateriaalin olevan peräisin sairashäkeistä. 25 Kampanjan yhteydessä toteutettiin useita pieniä katutempauksia ja muutamia isompia mielenosoituksia sekä tuotettiin materiaalia. Facebookissa Turkistarhaus historiaan -ryhmään on liittynyt lähes jäsentä. Tarhauskielto-kampanja ja muut eläinoikeusaktivistien toteuttamat kuvauskampanjat ovat hyviä esimerkkejä toiminnasta, jossa suhteellisen pieni joukko ihmisiä onnistuu julkisuuden ja verkon kautta saamaan merkittävää poliittista huomiota omille tavoitteilleen. Käytännössä kampanja oli rakennettu verkkosivujen ympärille ja siinä hyödynnettiin tehokkaasti niin julkisuutta kuin verkon tuomia vaikutusmahdollisuuksia. 3.6 Ydinvoima-aktivismia uusin ja vanhoin keinoin Kesällä 2010 eduskunta päätti myöntää luvan kahden uuden ydinvoimalan rakentamiselle. Päätöstä oli edeltänyt 13 järjestön yhteinen Äänestä ydinvoima historiaan - kampanja 26, jonka tavoitteena oli kannustaa yksittäisiä ihmisiä vaikuttamaan suoraan kansanedustajiin. Merkittävä osa kampanjasta toteutettiin verkossa. Kampanjan myötä kerättiin noin äänestyssitoumusta. Sitoumuksissa niiden antajat sitoutuivat äänestämään vain sellaista ehdokasta seuraavissa eduskuntavaaleissa, joka on äänestänyt ydinvoiman lisärakentamista vastaan. Kadulla tapahtunutta toimintaa oli yli 30 paikkakunnalla ympäri Suomea. Äänestä ydinvoima historiaan -kampanjassa toteutettiin viikoittain äänestyssitoumusten keräystapahtumia, jotka näkyivät kaduilla kaikissa vaalipiireissä yli 320 kertaa kevään 2010 aikana. Muita tilaisuuksia järjestettiin lisäksi kymmenittäin eri puolilla Suomea. Tärkein pääkaupungin kaduilla näkynyt tapahtuma oli järjestetty perinteinen mielenosoitus, johon osallistui yli ihmistä kaikkialta Suomesta. Kansanedustajien seuraamissa paikallismedioissa taas saivat tilaa kesäkuun puolivälissä 17 paikkakunnalla Suomi ei ole ydinreservaatti -tapahtumassa tehdyt säteilymerkit. 24 YLE ( ): Sinnemäki kieltäisi turkistarhauksen, ks. myös: Anni Sinnemäki: Turkistarhauksesta on luovuttava siirtymäajalla, 25 Helsingin Sanomat ( ) Vanhanen, Yle ja aktivistit kiistelevät turkistarhakuvien alkuperästä, kuper%c3%a4st%c3%a4/
24 24 Monille kampanjaan osallistuneille kansalaisille vaikuttaminen oli kuitenkin paljon muuta kuin näkymistä kaduilla. Ydinvoima.fi -verkkosivuston kautta 3200 äänestäjää lähetti sähköpostia kansanedustajille. Perinteisiä postikortteja sekä kirjeitä lähetettiin eduskuntaan yli 800. Ihmiset ovat kertoneet myös henkilökohtaisista puhelinkeskusteluista kansanedustajien kanssa, sekä tekstiviesteistään, joita arvioitiin lähteneen noin 400 kpl. Kampanjassa tärkeää roolia näytteli sosiaalinen media, joka toimi toiminnan katalysaattorina. Kampanjan Facebook-ryhmässä oli lähes jäsentä. Nämä ihmiset osallistuivat tapahtumiin ja pystyivät nopeasti reagoimaan sekä olemaan yhteydessä edustajiinsa. Vertailun vuoksi esimerkiksi eri eduskuntapuolueiden Facebook-ryhmissä oli samaan aikaan kussakin vain parhaimmillaankin muutamia tuhansia jäseniä. Kansanedustajat myös vastasivat sivustolla ja henkilökohtaisesti kansalaisten viesteihin, soittoihin ja tekstiviesteihin oman aktiivisuutensa mukaisesti. Näin kampanja lisäsi suoraa demokratiaa. Aktiiviset kansalaiset omaksuivat kampanjan myötä uusia vaikuttamisen kanavia, joita hallinto ei muuten ole heille pystynyt tai halunnut luoda. Osana kampanjaa Greenpeace teetti graniittisen Itsekkyyden muistomerkki nimisen kivilaatan, johon on kaiverrettu kaikkien ydinvoimaa puoltaneiden kansanedustajien nimet. Kivilaatan rinnalla julkaistiin myös virtuaalinen Itsekkyyden muistomerkki 27, joka keräsi muutamassa päivässä eduskunnan ydinvoimapäätöksen jälkeen tuhansia allekirjoituksia ydinvoiman vastaiseen äänestyssitoumukseen. 3.7 Kansainvälisiä esimerkkejä Tässä selvityksessä tarkastellaan pääasiassa kotimaisia verkkovaikuttamisen esimerkkejä. Ohessa kuitenkin muutamia malleja myös kansainvälisestä verkkovaikuttamisesta, joita selvityksen yhteydessä nousi esille. Avaaz.org. Vuonna 2007 perustetun globaaliin verkkokampanjajärjestön Avaazin 28 kautta on toteutettu lähes 25 miljoonaa aktiota ( ). Ympäristö- ja ihmisoikeuskysymyksiin keskittyvä Avaaz on kerännyt kolmessa vuodessa verkostoonsa yli 5,5 miljoonaa toimijaa ja väittää olevansa tällä hetkellä maailman suurin kansainvälinen verkkopohjainen kansalaisliike. 29 Avaaz.orgin pääasiallinen toimintaa on välittää tietoa erityisesti kansainvälisistä epäkohdista, johon kehotetaan puuttumaan. Useimmiten kuhunkin epäkohtaan liittyy mahdollisuus täyttää elektroninen vetoomus, jotka Avaaz.com toimittaa tahoille, joihin se pyrkii vaikuttamaan. Kiva.org. Vuonna 2004 perustetun kiva.org -verkkosivuston tavoitteena on kanavoida pieniä mikrolainoja kehitysmaihin. Tähän mennessä ( ) palvelua on käyttänyt yli ihmistä ja sitä kautta on kanavoitu yksityisten ihmisten antamia lainoja yli 150 miljoonan dollarin edestä kehitysmaihin Lisätietoja
Verkkovaikuttamista 2010-luvulla Selvitys verkossa pääosin tai kokonaan tapahtuvan yhdistystoiminnan mahdollistamisesta
Verkkovaikuttamista 2010-luvulla Selvitys verkossa pääosin tai kokonaan tapahtuvan yhdistystoiminnan mahdollistamisesta Leo Stranius ja Lasse Laaksonen 8.11.2010 1 Tiivistelmä Kansalaistoiminta on viimeisen